Komission asetus (EY) N:o 1292/97, annettu 3 päivänä heinäkuuta 1997, tiettyjen kolmansien maiden lipun alla purjehtivien tai niissä rekisteröityjen kalastusalusten tietyistä ilmoittamismääräajoista yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 10 artiklan 2 kohdan mukaisesti (ETA:n kannalta merkityksellinen teksti)



Virallinen lehti nro L 176 , 04/07/1997 s. 0021 - 0022



KOMISSION ASETUS (EY) N:o 1292/97, annettu 3 päivänä heinäkuuta 1997, tiettyjen kolmansien maiden lipun alla purjehtivien tai niissä rekisteröityjen kalastusalusten tietyistä ilmoittamismääräajoista yhteiseen kalastuspolitiikkaan sovellettavasta valvontajärjestelmästä annetun neuvoston asetuksen (ETY) N:o 2847/93 10 artiklan 2 kohdan mukaisesti (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 686/97 (2), ja erityisesti sen 10 artiklan 2 kohdan, sekä katsoo, että asetuksen (ETY) N:o 2847/93 10 artiklan 1 kohdan c alakohdan mukaisesti kolmannen maan lipun alla purjehtivan tai kolmannessa maassa rekisteröidyn kalastusaluksen päällikön on annettava purkaussatamaan saapumisaikansa tiedoksi vähintään 72 tuntia ennen kyseistä ajankohtaa sen jäsenvaltion toimivaltaisille viranomaisille, jonka purkauspaikkoja hän aikoo käyttää, Euroopan talousalueesta tehdyn sopimuksen (3) pöytäkirjan N:o 9 5 artiklan mukaisesti kaikilla toisten sopimuspuolten lipun alla purjehtivilla kolmansien maiden kalastusaluksilla on kuitenkin sama mahdollisuus kuin yhteisön kalastusaluksilla päästä yhteisön satamiin; on siis syytä säätää Norjan tai Islannin lipun alla purjehtiville tai kyseisissä maissa rekisteröidyille kalastusaluksille sama ilmoittamismääräaika kuin yhteisön kalastusaluksille, asetuksen (ETY) N:o 2847/93 10 artiklan 2 kohdan mukaisesti komissio voi vapauttaa tietyt kolmansien maiden kalastusalusluokat kyseisestä velvollisuudesta rajoitetuksi ajaksi, jota voidaan jatkaa, tai asettaa toisen määräajan ilmoituksen tekemiselle ottaen huomioon muun muassa kalavesien, purkauspaikkojen ja niiden satamien välisen välimatkan, joissa kyseiset alukset on rekisteröity tai luetteloitu, sen välimatkan vuoksi, joka on kalavesien, kyseisten purkauspaikkojen ja niiden satamien välillä, joissa kyseiset alukset on rekisteröity tai luetteloitu, on perusteltua säätää mahdollisimman lyhyt ilmoittamismääräaika Itämeren rannikolla sijaisevien kolmansien maiden lipun alla purjehtivien tai kyseisissä kolmansissa maissa rekisteröityjen sellaisten kalastusalusten osalta, jotka haluavat purkaa kalasaaliit tiettyjen jäsenvaltioiden satamissa, ja tässä asetuksessa säädetyt toimenpiteet ovat kalastus- ja vesiviljelyn hallintokomitean lausunnon mukaiset. ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 2847/93 10 artiklan 1 kohdan c alakohdassa säädetään, - Norjan tai Islannin lipun alla purjehtivan tai näissä maissa rekisteröidyn kalastusaluksen, joka haluaa käyttää jäsenvaltiossa sijaitsevaa purkauspaikkaa, päällikön on annettava purkaussatamaan saapumisaikansa tiedoksi vähintään kaksi tuntia ennen kyseistä ajankohtaa kyseisen jäsenvaltion toimivaltaisille viranomaisille, - Itämeren rannikolla sijaitsevan kolmannen maan lipun alla purjehtivan tai kyseisessä maassa rekisteröidyn kalastusaluksen, joka haluaa käyttää Tanskassa, Saksassa, Ruotsissa tai Suomessa sijaitsevaa purkauspaikkaa, päällikön on annettava purkaussatamaan saapumisaikansa tiedoksi vähintään 6 tuntia ennen kyseistä ajankohtaa kyseisen jäsenvaltion toimivaltaisille viranomaisille. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä heinäkuuta 1997. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 102, 19.4.1997, s. 1 (3) EYVL N:o L 1, 3.1.1994, s. 1